PATVIRTINTA

Ignalinos r. Vidiškių gimnazijos direktoriaus

2017 m. vasario 21 d.

įsakymu Nr. P- 10

**MOKYTOJO PADĖJĖJO**

**PAREIGYBĖS** **APRAŠYMAS** **NR.** **19**

**I SKYRIUS**

**BENDROJI** **DALIS**

1. Ignalinos r. Vidiškių gimnazijos mokytojo padėjėjo pareigybė yra priskiriama darbininkų grupei.

2. Pareigybės lygis: mokytojo padėjėjas priskiriamas D lygiopareigybei.

3. Pareigybės paskirtis: padėti ribotų galimybių savarankiškai dalyvauti ugdyme ir popamokinėje veikloje turintiems labai didelių specialiųjų ugdymosi poreikių mokiniams, užtikrinti saugumą ir užimtumą laukiančių autobuso mokinių grupėje.

4. Pavaldumas: mokytojo padėjėjas pavaldus direktoriui (kai dirba laukiančių autobuso mokinių grupėje) ir specialiajam pedagogui, logopedui (kai dirba klasėje).

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Mokytojo padėjėjo išsilavinimas – ne žemesnis kaip vidurinis.

6. Mokytojo padėjėjas turi gebėti:

6.1. bendrauti su mokiniais, turėti žinių apie jų sutrikimų specifiką;

6.2. dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis;

6.3. bendradarbiauti su mokytoju, specialiuoju pedagogu, logopedu, kitais specialistais ir mokinių tėvais (globėjais, rūpintojais).

7. Mokytojo padėjėjas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Mokytojo padėjėjas atlieka šias funkcijas:

8.1. padeda mokiniui (mokinių grupei):

8.1.1. orientuotis ir judėti aplinkoje, susijusioje su ugdymu(si), gimnazijoje ir už jos ribų ugdomosios veiklos, pamokų, pertraukų, popamokinės veiklos, neformaliojo švietimo, renginių ir išvykų metu;

8.1.2. apsitarnauti, pavalgyti, pasirūpinti asmens higiena;

8.1.3. įsitraukti į ugdomąją veiklą ir pagal galimybes joje dalyvauti:

8.1.3.1. paaiškina mokytojo skirtas užduotis ir talkina jas atliekant;

8.1.3.2. padeda perskaityti ar perskaito tekstus, skirtus mokymuisi;

8.1.3.3. padeda užsirašyti ar užrašo mokymo medžiagą;

8.1.3.4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

8.1.4. atlikti kitą su ugdymu(si), savitarna, savitvarka, maitinimu(si) susijusią veiklą;

8.1.5. turinčiam (turintiems) ribotas mobilumo galimybes:

8.1.5.1. išlipti iš transporto priemonės atvykus į gimnaziją ir įlipti į transporto priemonę išvykstant iš gimnazijos;

8.1.5.2. judėti po gimnaziją, pasiekti klasę, grupę, kitas patalpas;

8.2. bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko;

8.3. padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą;

8.4. atsako už kokybišką savo funkcijų vykdymą bei mokinio, mokinių grupės, kuriems teikia pagalbą, saugumą;

8.5. pusę etato savo darbo laiko skiria mokiniui (mokinių grupei) pamokoje, kitą pusę etato darbo laiko dirba laukiančių autobuso mokinių grupėje:

8.5.1. laukiančių autobuso mokinių grupėje padeda mokiniams paruošti namų darbų užduotis (pirmiausia specialiųjų poreikių mokiniams);

8.5.2. primena mokiniams autobusų išvykimo laiką, pasirūpina, kad mokiniai nepavėluotų išvykti;

8.5.3. palydi mokinius, kurie išvyksta paskutiniai, iki autobuso ir laukia, kol jie išvažiuos;

8.5.4. pasirūpina mokinių užimtumu laukiančių autobuso mokinių grupėje;

8.5.5. užtikrina mokinių saugumą laukiančių autobuso mokinių grupėje.

**IV SKYRIUS**

**MOKINIŲ SAUGUMO UŽTIKRINIMAS**

9. Mokytojo padėjėjas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias, smurtą;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Mokytojo padėjėjas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt)

**V SKYRIUS**

**ATSAKOMYBĖ**

11. Mokytojo padėjėjas atsako už:

11.1. tinkamą savo funkcijų vykdymą;

11.2. kokybišką pagalbą mokiniui (mokinių grupei);

11.3. laukiančių autobuso mokinių grupę lankančių mokinių saugumą ir užimtumą.

12. Mokytojo padėjėjas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Mokytojo padėjėjas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė gimnazijos direktorė Jūratė Sveikauskienė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokytojo padėjėjo vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokytojo padėjėjo vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokytojo padėjėjo vardas, pavardė, parašas)

Data